DTAC หงอย กำไรปี 58 เหลือ 5.89 พันลบ. ยังใจดีแจกปันผล 0.52 บ./หุ้น
DTAC ประกาศงบฯ ปี 58 มีกำไร 5.89 พันลบ. ลดลง 45% จากปีก่อนมีกำไร 1.07 หมื่นลบ. ยังใจดีแจกปันผล 0.52 บ./หุ้น XD 16 ก.พ.59 กำหนดจ่ายปันผล 20 เม.ย.59
3 ก.พ. 2559

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 5.89 พันล้านบาท หรือ 2.49 บาทต่อหุ้น ลดลง 45% จากปีก่อนที่มีกำไรสุทธิ 1.07 หมื่นล้านบาท หรือ 4.53 บาทต่อหุ้น
โดยปัจจัยที่ส่งผลให้กำไรลดลง เนื่องจากมี EBITDA ลดลงและค่าเสื่อมราคาและค่าตัดจำหน่ายเพิ่มขึ้น รวมทั้งมีการขาดทุนอัตราแลกเปลี่ยนเพิ่มขึ้นเมื่อเทียบกับปีก่อน
อย่างไรก็ตามบริษัทยังประกาศจ่ายปันผลเป็นเงินสด 0.52 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 16 ก.พ. 2559 ทั้งนี้ กำหนดจ่ายเงินปันผลในวันที่ 20 เม.ย. 2559